Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: határozza meg közvetlenül. A szabályozást a belsõ jog, a 2007. évi XVII. törvény, valamint FVM-rendeletek
Paragraph Index: 48

(3) bekezdés]. A Rendelet2 szerint az új tagállamok felhasználhatják a nemzeti tartalékot arra, hogy támogatási jogosultságot ítéljenek oda – objektív kritériumok alapján és a mezõgazdasági termelõk közötti egyenlõ bánásmódot, valamint a piac és a verseny torzulásának megakadályozását biztosító módon – olyan mezõgazdasági termelõknek, akik az egységes támogatási rendszer alkalmazása elsõ évének január 1-je után kezdik meg mezõgazdasági tevékenységüket, anélkül, hogy abban az évben közvetlen kifizetésben részesülnének [57. cikk (4) bekezdés]. Igaz ugyanakkor, hogy az új tagállamok a Bizottság engedélyével egészíthetnek ki bármely közvetlen kifizetést (Rendelet 143c. cikk), és az is igaz, hogy a nemzeti kiegészítõ támogatás elosztására vonatkozó, 2007-es jogi szabályozást – amelynek egyik elemét (a bázisidõszakot) használja az SPS törvény – a Bizottság jóváhagyta. Ebbõl azonban nem lehet arra a következtetésre jutni, hogy az SPS törvényben is egyedül a 2006-os év lehet a bázisidõszak, mert mást a Bizottság nem hagyna jóvá. Ezt erõsíti, hogy az SPS törvény a felhatalmazó rendelkezések között számol a 2006-os bázisból eredõ hátrányok korrekciójával [21. § (2) bekezdés p) pont]: eszerint a miniszter felhatalmazást kapott arra, hogy „a történelmi bázis korrekciója érdekében meghatározza a kiegészítõ történelmi bázis jogosultságra jogosultak körét, illetve a kiegészítõ történelmi bázis jogosultság mértékét”. Mindezek alapján megállapítható, hogy az Országgyûlés saját hatáskörében, nem közösségi jogi kötelezettséget végrehajtva alkotta meg a bázisidõszakra vonatkozó szabályokat. Bár nincs szükség a közösségi rendeletek belsõ jogba való átültetésére, bizonyos kérdések szabályozását – mint például a bázisidõszak meghatározását – jelen esetben a Rendelet az új tagállamokra hagyta. Ez azzal jár, hogy további tagállami szabályalkotás, a tagállamok további közremûködése szükséges a Rendelet alkalmazásához a történelmi bázis jogosultságok vonatkozásában. IV. A köztársasági elnök indítványa megalapozott.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes